दिसपुर , 27 नभेम्बरःआसामनि गिबि मन्थ्रि सर्बानन्द सनवालआ 26 नभेम्बरखालि नबग्रह' गोथै सालियाव बारग' गिबि मन्थ्रि तरुन गगैनि सहआव बिबार माला गानहोनानै जोबथा मान बाउयो । मख'नो गोनांदि , थांनाय मंगलबारखालि गुवाहाटी मेडिकल कलेज देहा फाहामसालियाव फाहामथाय लानाय समाव जोबथा हां बोनाय बारग' गिबि मन्थ्रिनि सहखौ 26 नभेम्बरखालि माहारियारि मानजों नबग्रह' गोथै सालियाव जोबथा बिदाय होनाय जायो । बे दुखुथिया बुब्लियाव गिबि मन्थ्रि सनवालजों लोगोसे राइज्यो सरकारनि माखासे मन्थ्रिफोर , कंग्रेसनि दैदेनगिरि आरो गुबुन गुबुन मानिजाथाव सुबुंफोराबो बारग' गिबि मन्थ्रिनि गोथै सह'खौ जोबथा बिदायनि बुब्लियाव मान होनानै बिदाय होयो । 
नबग्रह' गोथै सालियाव बारग' गिबि मन्थि तरुन गगैखौ जोबथा बिदाय होदों गिबि मन्थ्रि सन'वालआ